અમદાવાદઃ મંગળવારે નેશનલ હાઈવે 8 પર કુબેરનગર અંડરપાસના ખુણે એક રિક્ષાચાલકને આઈ.ટી.આઈ.ના વિદ્યાર્થીએ ચપ્પાના દસથી બાર ઘા મારી મોતને ઘાટ ઉતાર્યો હતો. ટ્રાફિકથી ધમધમતા રોડ પર સરાજાહેર થયેલી હત્યામાં આરોપીએ અંતે રિક્ષાચાલકની છાતીમાં જ ચપ્પુ ભોંકી દઈ ત્યાં જ ઊભો રહી ગયો હતો. આ જોઈ નજીકમાં પોઈન્ટ પર ફરજ બજાવી રહેલા બે ટ્રાફિક કોન્સ્ટેબલ ધસી આવ્યાં હતા અને આરોપીને પકડીને પોલીસને જાણ કરી હતી.